b'\n_START_ARTICLE_\nVelika zajeda\n_START_PARAGRAPH_\nVelika zajeda je niz za svetlobo neprepustnih oblakov medzvezdnega prahu, ki le\xc5\xbei med Oson\xc4\x8djem in Strel\xc4\x8devim krakom. Le\xc5\xbei pribli\xc5\xbeno 100 parsekov oziroma 300 svetlobnih let pro\xc4\x8d od Sonca. Oblaki vsebujejo za 1.000.000 Son\xc4\x8devih mas prahu in plazme (ocenjeno).\n_START_SECTION_\nZna\xc4\x8dilnosti\n_START_PARAGRAPH_\nS prostim o\xc4\x8desom je Velika zajeda videti kot temna proga, ki na\xc5\xa1o Galaksijo podolgem deli na dva dela (pribli\xc5\xbeno \xe2\x85\x93 njene dol\xc5\xbeine). Veliko zajedo obdajata pasova zvezd._NEWLINE_Za\xc4\x8dne se v ozvezdju Laboda, nadaljuje preko Orla in Ka\xc4\x8denosca, kjer zavije dol z Galaksije. Nanjo se vrne v Strelcu, kjer zastira galakti\xc4\x8dno sredi\xc5\xa1\xc4\x8de in se kon\xc4\x8da v Kentavru._NEWLINE_Podobna proga prahu je vidna tudi v drugih galaksijah, kot sta Andromedina galaksija in NGC 891.'